C 100/110
HU
Az Európai Unió Hivatalos Lapja
2023.3.16.
3.15.
A vagyonkezelési hivatalok olyan, az egyes tagállamokban létrehozandó vagy kijelölendő szakosodott szervek lesznek, amelyek biztosítják a befagyasztott és elkobzott vagyon hatékony kezelését, és együttműködnek más illetékes hatóságokkal, amelyek nemzeti szinten vagy határokon átnyúló esetekben a felkutatásért, azonosításért, befagyasztásért, elkobzásért és kezelésért felelősek.
A javasolt irányelv pontosabban meghatározza a hivatalok szerepét és feladatait, és egyértelműbb helyzetet teremt a tagállamok számára a vagyonvisszaszerzési infrastruktúrájuk meghatározása terén. 3.16.
Határokon átnyúló eljárásokban a vagyon elidegenítéséről vagy visszaszolgáltatásáról az érintett tagállamok által aláírandó vagyonmegosztási megállapodást kell kötni.
A nemzeti rendszerek az ilyen megállapodások megkötéséhez szükséges hatóságok és eljárások típusa tekintetében jelentősen eltérhetnek egymástól.
A javasolt irányelv erről a kérdésről nem rendelkezik konkrétan.
Ezért az irányelvnek e tekintetben kifejezetten fel kell ruháznia a vagyonvisszaszerzési és -kezelési hivatalokat a megfelelő hatáskörökkel. 3.17.
A harmadik országokkal folytatott együttműködés különösen fontos, mivel a szervezett bűnözés az Unión kívül is létezik, és jelentős kockázatot jelent az EU belső biztonságára nézve.
Mivel a szervezett bűnözés egyre jobban összefonódik, és egyre inkább nemzetközivé és digitálissá válik, fontos biztosítani, hogy a harmadik országok hatóságai képesek legyenek együttműködni a tagállamokban működő partnereikkel.
A javasolt irányelv hatékonyabb érvényesítése érdekében különböző segítségnyújtási és támogatási eszközöket kell fontolóra venni. 3.18.
Az Európai Bizottság által a javasolt irányelv elfogadását megelőzően alkalmazott konzultációs eszközök inkluzívak voltak, és az időtartam és a módszerek tekintetében megfeleltek a különböző érdekelt felek – különösen az érintett hatóságok, a szakemberek, az üzleti szervezetek, a civil társadalmi szervezetek és a nyilvánosság – igényeinek.
Az EGSZB elismeri az Európai Bizottság arra irányuló erőfeszítéseit, hogy a jogellenesen szerzett vagyon visszaszerzése terén megbízható adatokat és információkat bocsásson rendelkezésre a tagállamok és az EU egészének helyzetéről és az általuk elért eredményekről.
Hasonló erőfeszítésekre lehet számítani az irányelv nemzeti jogba való átültetése és végrehajtásának értékelése során is.
Kelt Brüsszelben, 2022. december 14-én. az Európai Gazdasági és Szociális Bizottság elnöke Christa SCHWENG